· Acadèmicament: Sóc llicenciat en Comunicació Audiovisual per la Universitat Autònoma de Barcelona (2003).  També Diploma d’estudis avançats al Doctorat interdisciplinar en Comunicació per la Universitat de València (2007).  He participat com a ponent convidat a diferents conferències sobre cinema en valencià a l’Acadèmia Valenciana de la Llengua. He coordinat el Showcase noves formes de producció audiovisual a València (2012) per a la Unitat d’Economia aplicada a la Cultura de la Universitat de València.
 
· Activisme social i política:  Fins 2015 havia desenvolupat tasques de coordinació, d’educació, comunicació i drets lingüístics a Escola Valenciana. Del 2015 fins al 2019 he sigut assessor d’assumptes generals en la Generalitat Valenciana en el Gabinet del Conseller d’Educació, Investigació, Cultura i Esport
· Programador de Cinema: Com un dels impulsors de la distribució de cinema en valencià al nostre país he creat i dirigit l’Inquiet el festival de cinema en valencià de Picassent (2005). Vaig iniciar el circuit de  Cinema a l’Escola d’Escola Valenciana (2006) en municipis i vaig participar en la posada en marxa dels Cinemes Girona (2010) de Barcelona assumint-ne la temporalment la gerència, així com també he col.laborat amb la cooperativa Drac Màgic (2003) en l’elaboració de dossiers educatius de films.
· Productor: Al 2012 inicie una sèrie de projectes per a impulsar la difusió de la cultura valenciana a través d’editorials valencianes, músics valencians i companyies teatrals. Com a productor associat amb Barret Films i en col.laboració amb l‘Associació d’Editors del País Valencià col.labore en la creació del programa televisiu sobre literatura en valencià Un País de Llibre (2012). Amb l’Associació Valenciana d’Empreses de Teatre i Circ ajude a impulsar la revista TEA3 (2013) revista que es reparteix a les sales teatrals de València i àrea metropolitana. Amb la productora la Taca Films ajude a la producció del programa de música en valencià Ara Sona.
· Realitzador: El meu primer projecte audiovisual va ser un curtmetratge, documental i videojoc 2000/2005 que fou guardonat amb 15 premis pel seu caràcter innovador. També he realitzat xicotets audiovisuals com la videocreació Coral Romput, així com un minireportatge de la biografia de Lluís Miquel, també he realitzat un curtmetratge per al workshop de nous talents del CCCB, vaig iniciar el departament d’audiovisuals d’Escola Valenciana  i he dirigit dos videoclips un del grup The Satellites i un del grup Aspencat.
· Periodisme:  Com a periodista a revistes especialitzades de cinema he col.laborat amb Scope, Travelling i Silenci (des de 2001-2009) i he codirigit la revista digital Redmagazine.  Vaig realitzar les pràctiques universitàries al Canal 33 de  Televisió de Catalunya(2003) al programa de música  No n’hi ha prou . La meua primera experiència laboral va ser a Mediaxpress, la primera Netflix a l’estat espanyol,  on vaig realitzar recomanacions de les novetats en DVD per a la secció Lo que yo te dvdiga del programa de cinema de Cadena Ser (2004)

